《菩萨蛮 蒙岩石刻》
元代·契玉立

蒙岩几日桃花雨。依稀流水章桥去。只恐到天台。误通刘阮来。

玉堂开绮户。不隔尘寰路。休认避秦人。壶中别有春。

作者简介：高昌人，居契辇河上，因以契为氏，字世玉。仁宗延祐五年进士，授翰林待制兼国史院编修。顺帝至正中，为泉州路达鲁花赤。考求图志，搜访旧闻，成《清源续志》二十卷。官至海北海南道肃政廉访使。工诗。有《世玉集》。